cyanic-selkie/wikianc huggingface dataset:
বিল্ডারবার্গ গ্রুপ
সূত্রপাত
প্রথম সম্মেলনের সফলতায় আয়োজকরা এটিকে একটি নিয়মিত বার্ষিক আয়োজন হিসেবে নির্ধারণ করেন। একটি স্থায়ী পরিচালনা কমিটি প্রতিষ্ঠা করা হয়। রেটিঙ্গার এর প্রথম স্থায়ী সচিব হন। এই কমিটি এই সম্মেলনের অংশগ্রহণকারীদের তথ্যাবলি নিয়ে তালিকা প্রস্তত করে, যাতে পরবর্তিতে অংশগ্রহণকারীরা নিজেদের মধ্যে ব্যক্তিগতভাবে যোগাযোগ করতে পারে। পরবর্তি তিনটি সম্মেলন ফ্রান্স, জার্মানি, ডেনমার্কে অনুষ্ঠিত হয়। ১৯৫৭ সালে যুক্তরাষ্ট্রে প্রথমবারের মত বিল্ডারবার্গ সম্মেলন অনুষ্ঠিত হয়। যুক্তরাষ্ট্রের সম্মেলনে ফোর্ড ফাউন্ডেশন প্রায় ৩০,০০০ মার্কিন ডলার আর্থিক সহায়তা প্রদান করে। সংস্থাটি ১৯৫৯ এবং ১৯৬৩ সালের সম্মেলনেও পৃষ্ঠপোষকতা করে।
শেখ আব্দুস সালাম
শেখ আব্দুস সালাম (জন্ম: ১৯৫৫) একজন বাংলাদেশী শিক্ষাবিদ, ক্রীড়া সংগঠক এবং অধ্যাপক। তিনি দীর্ঘদিন ঢাকা বিশ্ববিদ্যালয়ের অধ্যাপক হিসেবে নিয়োজিত ছিলেন। বর্তমানে তিনি ইসলামী বিশ্ববিদ্যালয়ের উপাচার্য হিসেবে দায়িত্ব পালন করছেন।
প্রারম্ভিক জীবন ও শিক্ষা
শেখ আব্দুস সালাম ১৯৫৫ সালে বাগেরহাট জেলার রামপাল উপজেলায় জন্মগ্রহণ করেন। ১৯৭০ সালে তিনি মাধ্যমিক শিক্ষা সমাপ্ত করেন। এ সময় তিনি যশোর বোর্ডে ৮ম স্থান অধিকার করেন। এরপর ১৯৭২ সালে উচ্চমাধ্যমিক শিক্ষা সম্পন্ন করে তিনি রাজশাহী বিশ্ববিদ্যালয়ে ভর্তি হন। ১৯৭৫ সালে সেখান থেকে অর্থনীতিতে স্নাতক এবং তারপর ১৯৭৬ সালে ঢাকা বিশ্ববিদ্যালয় থেকে স্নাতকোত্তর ডিগ্রি অর্জন করেন। পরবর্তীতে ১৯৮১ সালে তিনি ঢাকা বিশ্ববিদ্যালয় থেকে এলএলবি ডিগ্রি লাভ করেন। ১৯৮৬ সালে তিনি ভারতের পুনে বিশ্ববিদ্যালয় থেকে গণযোগাযোগ ও সাংবাদিকতার ওপর পিএইচডি ডিগ্রি অর্জন করেন।
কর্মজীবন
সালাম ক্রীড়া, সংস্কৃতি ও ধর্ম বিষয়ক মন্ত্রণালয়ে গবেষণা কর্মকর্তা হিসেবে কর্মজীবন শুরু করেন। সেখানে চার বছর চাকরি করার পর ১৯৮৬-৮৭ সালে তিনি বাংলাদেশ অ্যাসোসিয়েশন ফর ভলান্টারি স্টেরিলাইজেশনের পরিচালক পদে দায়িত্ব পালন করেন।
১৯৮৭ ঢাকা বিশ্ববিদ্যালয়ে যোগ দানের মাধ্যমে তার শিক্ষকতা জীবন শুরু হয়। এর মাঝে, ১৯৯৬ সালে তিনি বাংলাদেশ প্রেস ইনস্টিটিউটের মহাপরিচালকের দায়িত্ব পান এবং ২০০১ সাল পর্যন্ত এ পদে দায়িত্ব পালন করেন। ২০০৬ সালে তিনি ঢাকা বিশ্ববিদ্যালয়ের গণযোগাযোগ ও সাংবাদিকতা বিভাগের চেয়ারম্যান নিযুক্ত হন। তারপর ২০০৯ সালে তাকে সামাজিক বিজ্ঞান অনুষদের ডিন নিযুক্ত করা হয়।
এছাড়া, ২০০৯ থেকে ২০১১ সাল পর্যন্ত তিনি বাংলাদেশ ইউনিভার্সিটি অব বিজনেস অ্যান্ড টেকনোলজির সিন্ডিকেটের সদস্য হিসেবে দায়িত্ব পালন করেন। ২০১১ সাল থেকে তিনি বাংলাদেশ উন্মুক্ত বিশ্ববিদ্যালয়ের অ্যাকাডেমিক কমিটির সদস্য হিসেবে নিয়োজিত আছেন।
২০২০ সালের ২৯ সেপ্টেম্বর জারিকৃত এক প্রজ্ঞাপনে তাকে ইসলামী বিশ্ববিদ্যালয়ের উপাচার্য পদে নিয়োগ দেওয়া হয়।
ক্রীড়া ক্ষেত্রে অবদান
শেখ আব্দুস সালাম ঢাকা বিশ্ববিদ্যালয়ের দাবা ও ক্যারম কমিটির চেয়ারম্যান হিসেবে দায়িত্ব পালন করেছেন। এর পাশাপাশি তিনি জাতীয় পর্যায়ে ক্যারাম এবং প্রতিবন্ধীদের খেলাধুলায় উল্লেখযোগ্য অবদান রাখছেন।
ক্যারাম
আব্দুস সালাম বাংলাদেশ ক্যারম ফেডারেশন প্রতিষ্ঠায় গুরুত্বপূর্ণ অবদান রাখেন এবং প্রতিষ্ঠালগ্ন (১৯৯০) থেকে প্রায় ১৮ বছর সংস্থাটির সভাপতি হিসেবে দায়িত্ব পালন করেন। এছাড়াও তিনি এশিয়ান ক্যারম কনফেডারেশনের অন্যতম প্রতিষ্ঠাতা এবং আন্তর্জাতিক ক্যারম ফেডারেশনের মিডিয়া কমিটির সাবেক সদস্য। ১৯৯৫ সালে তার নেতৃত্বে ঢাকায় অনুষ্ঠিত ৫ম সার্ক ক্যারাম টুর্নামেন্টে মিক্সড ডাবলস-এ বাংলাদেশ দল ভারতকে হারিয়ে স্বর্ণ জয় করে।
ক্রিকেট
প্রতিবন্ধীদের ক্রিকেট খেলায় সম্পৃক্ত করতে ২০১৩ সালে আব্দুস সালাম বাংলাদেশ ক্রিকেট অ্যাসোসিয়েশন ফর দ্য ফিজিক্যালি চ্যালেঞ্জড (বিসিএপিসি) প্রতিষ্ঠা করেন এবং এর সভাপতির দায়িত্ব গ্রহণ করেন। তার অধীনে বাংলাদেশ প্রতিবন্ধী ক্রিকেট দল তাজমহল ট্রফি (২০১৪) সহ বেশ কয়েকটি ত্রিদেশীয় সিরিজে জয়লাভ করে।
প্রকাশনা
এছাড়া বিভিন্ন জার্নালে তার প্রায় ৪০টি গবেষণাপত্র প্রকাশিত হয়েছে। ঢাকা বিশ্ববিদ্যালয়ের সামাজিক বিজ্ঞান অনুষদের ডিন থাকাকালীন তিনি উক্ত অনুষদ থেকে প্রকাশিত "ঢাকা বিশ্ববিদ্যালয়" পত্রিকার সম্পাদকের দায়িত্ব পালন করতেন। এছাড়া, বাংলাদেশ এশিয়াটিক সোসাইটি কর্তৃক প্রকাশিত জ্ঞানকোষ – বাংলাপিডিয়ার ১৪৫০ জন লেখকের মধ্যে তিনি একজন।
খোলাহাটী ক্যান্টনমেন্ট বোর্ড উচ্চ বিদ্যালয়
ক্যান্টনমেন্ট বোর্ড উচ্চ বিদ্যালয়, বি,ইউ,এস,এম,এস একটি সেনাবাহিনী নিয়ন্ত্রিত স্কুল যার অবস্থান বীর উত্তম শহীদ মাহবুব সেনানিবাস, পার্বতীপুর, দিনাজপুর। এখানে শিশু থেকে এস এস সি পর্যন্ত শিক্ষার্থীদের পাঠদান ও মেধাবিকাশের সুব্যবস্থা রয়েছে ।
প্রতিষ্ঠা
১৯৯৪ খ্রিষ্টাব্দে উক্ত শিক্ষাপ্রতিষ্ঠানটি প্রতিষ্ঠিত হয় । পরবর্তীতে এটি মাধ্যমিক ও উচ্চ মাধ্যমিক শিক্ষা বোর্ড, দিনাজপুর তথা উত্তরবঙ্গের অন্যতম শিক্ষাপ্রতিষ্ঠান হিসেবে প্রতিষ্ঠিত হয়।
পাঠ্যক্রম
এ কলেজে শিশু থেকে ১০ম শ্রেণী পর্যন্ত ছাত্রদের পাঠদান করা হয়। মাধ্যমিক শ্রেণীতে বিজ্ঞান ও মানবিক শাখা এবং ব্যবসায় শিক্ষা শাখার হিসাববিজ্ঞান বিষয়ে শিক্ষার্জনের সুযোগ রয়েছে।
পাঠদান পদ্ধতি
এ কলেজে ছাত্র-শিক্ষক সম্পর্ক অত্যন্ত নিবিড় থাকায় ছাত্রদেরকে হাতে-কলমে যত্নসহকারে পাঠদান করা হয়। প্রাইমারি ও জুনিয়র বৃত্তি পরীক্ষা এবং মাধ্যমিক পরীক্ষার জন্য ছাত্রদেরকে সুপরিকল্পিতভাবে প্রস্তুতি গ্রহণে সহায়তা করা হয়। প্রধানশিক্ষক ও সহকারী প্রধানশিক্ষক শ্রেণী শিক্ষকের মাধ্যমে ছাত্রদের পাঠন্নতি নিয়মিতভাবে তদারকি করেন।
ফলাফল
প্রতিষ্ঠানটি পি.এস.সি, জে.এস.সি, এস.এস.সি পরীক্ষায় কৃতিত্বপূর্ণ ফলাফল করছে এবং জেলার অন্যতম সেরা স্কুলের মধ্যে অবস্থান করছে।
ক্যাম্পাস
স্কুল ক্যাম্পাসটি বীর উত্তম শহীদ মাহবুব সেনানিবাসের পশ্চিম-উত্তর কোণে অবস্থিত । সমন্বিত স্কুল ভবনটি যৌথভাবে পাঠদান ও প্রশাসনিক কাজে ব্যবহৃত হয় । এর সামনের অংশে একটি বড় খেলার মাঠ আছে । শিক্ষক ও শিক্ষার্থীদের জন্য একটি ক্যান্টিন আছে । নিকটেই প্রধান শিক্ষকের বাংলো ও শিক্ষকদের জন্য বাসভবন রয়েছে ।
গ্রন্থাগার
স্কুলে একটি সমৃদ্ধ গ্রন্থাগার আছে। গ্রন্থাগারে মাসিক পত্র-পত্রিকা ছাড়াও প্রায় বিভিন্ন ধরনের বই আছে। গ্রন্থাগারকে ক্রমাগত সমৃদ্ধ করা হচ্ছে ।
সহ পাঠ্যক্রম ব্যবস্থা
এ শিক্ষাপ্রতিষ্ঠানে শিক্ষার্থীদেরকে দৈহিক ও মানসিক উৎকর্ষ সাধনের লক্ষ্যে সহ-পাঠ্যক্রম কর্মসূচির ব্যবস্থা করা হয়। এছাড়া আন্তঃহাউস খেলাধুলা ও প্রতিযোগিতার ব্যবস্থা রয়েছে। শিক্ষার্থীরা কাব ও স্কাউটিং এ অংশগ্রহণ করে । বাৎসরিক আন্তঃক্যান্টনমেন্ট বিতর্ক প্রতিযোগিতা, ফুটবল, ক্রিকেট, ব্যাডমিন্টন ও ভলিবল খেলা অনুষ্ঠিত হয়।
জুলিয়েত বিনোশ
জুলিয়েত বিনোশ (Juliette Binoche; জন্ম: ৯ মার্চ ১৯৬৪) হলেন একজন ফরাসি অভিনেত্রী, চিত্রশিল্পী ও নৃত্যশিল্পী। তিনি ষাটের অধিক চলচ্চিত্রে অভিনয় করে অসংখ্য আন্তর্জাতিক পুরস্কার অর্জন করেছেন এবং বিশ্বের বিভিন্ন দেশের মঞ্চনাটকে ও চলচ্চিত্রে কাজ করেছেন। শিল্পী পরিবার থেকে আগত বিনোশ কৈশোর অভিনয়ের পাঠ গ্রহণ করে বিভিন্ন মঞ্চ নাটকে কাজ শুরু করেন। তিনি বেশ কয়েকজন ওতোর-পরিচালকের পরিচালনায় কাজ করেছেন, তন্মধ্যে রয়েছে জঁ-লুক গদারের হেইল ম্যারি (১৯৮৫); জাক দোইলঁর ফ্যামিলি লাইফ (১৯৮৫) এবং অঁদ্রে তেশিনের রেন্দেজ-ভু (১৯৮৫), যা দিয়ে তিনি ফ্রান্সে তারকা খ্যাতি অর্জন করেন। ফিলিপ কফম্যানের পরিচালনায় দ্য আনবেয়ারেবল লাইটনেস অব বিয়িং (১৯৮৮) দিয়ে তার আন্তর্জাতিক কর্মজীবনের সূচনা হয়।
২০০০-এর দশকেও তিনি সফল ছিলেন এবং ফরাসি ও ইংরেজি দুই ভাষার মূলধারার ও আর্ট-হাউজ চলচ্চিত্রে কাজ করে যান। ২০১০ সালে তিনি আব্বাস কিয়ারোস্তামির সার্টিফাইড কপি ছবিতে অভিনয় করে কান চলচ্চিত্র উৎসবের শ্রেষ্ঠ অভিনেত্রীর পুরস্কার লাভ করেন। ফলে তিনি প্রথম অভিনেত্রী হিসেবে ইউরোপীয় "সেরা অভিনেত্রী ত্রি-মুকুট" (কান, বার্লিন ও ভেনিস চলচ্চিত্র উৎসবের সেরা অভিনেত্রীর পুরস্কার) অর্জন করেন।
আলোকচিত্রের বই
থাম্ব আলোকচিত্রের বই, (ফটো-বুক নামে বেশি পরিচিত), একটি ছবির বই বা ফটো-বুক হল একটি বই যেখানে ফটোগ্রাফগুলি সামগ্রিক বিষয়বস্তুতে গুরুত্বপূর্ণ অবদান রাখে। বইয়ের প্রতিটি ছবি বইয়ের লেখাগুলোর সাথে গভীরভাবে সম্পর্কিত।
ইতিহাস
ফটো-বুকের আবিস্কার হয়েছে অনেক অনেক আগেই। মধ্যযুগীয় পান্ডুলিপিগুলো ব্যক্তিদের দ্বারা চালু করা হয়েছিল এবং ধর্মীয় লেখকদের দ্বারা আঁকা হয়েছিল। ছবির বইগুলির বিকাশের ক্ষেত্রে সম্ভবত মধ্যযুগীয় শিল্পের সবচেয়ে গুরুত্বপূর্ণ ঐতিহ্য হল দরিদ্র মানুষের বাইবেল, যা বাইবেলের গুরুত্বপূর্ণ ঘটনাগুলির উদাহরণ তৈরি করার চেষ্টা করেছিল যাতে সেগুলি অশিক্ষিতদের দ্বারা বোঝা যায়। এই দৃষ্টান্তগুলি সাধারণত দাগযুক্ত কাঁচের জানালায় পাওয়া যেত, বা পপারস বাইবেল এ আলোকসজ্জা হিসাবে।
মার্ভেল সিনেম্যাটিক ইউনিভার্স: পর্যায় পাঁচ
মার্ভেল সিনেম্যাটিক ইউনিভার্সের পর্যায় পাঁচ হলো মার্ভেল কমিক্স প্রকাশনার চরিত্রগুলোকে ভিত্তি করে মার্ভেল স্টুডিওজের প্রযোজনায় নির্মিত কিছু অতিমানবীয় চলচ্চিত্র ও টেলিভিশন ধারাবাহিকের সমষ্টি। এ ধাপে রয়েছে ২০২৩ থেকে ২০২৫ খ্রিস্টাব্দের প্রথম্ভাগ পর্যন্ত মুক্তি পেতে যাওয়া মার্ভেল স্টুডিওজের সবগুলো প্রযোজনা। যার মধ্যে চলচ্চিত্রগুলো ওয়াল্ট ডিজনি স্টুডিওজ মোশন পিকচার্স কর্তৃক বিতরণ করা হবে এবং ধারাবাহিকগুলো ডিজনি+-এ মুক্তি পাবে। এ ধাপের প্রথম চলচ্চিত্র অ্যান্ট-ম্যান অ্যান্ড দ্য ওয়াস্প: কোয়ান্টাম্যানিয়া, যা ২০২৩ এর ফেব্রুয়ারিতে মুক্তি পায়। অন্যদিকে, এ ধাপের প্রথম ধারাবাহিক সিক্রেট ইনভেশন ২০২৩ সালের জুনে মুক্তি পাওয়ার কথা রয়েছে। কেভিন ফাইগি প্রতিটি চলচ্চিত্র প্রযোজনা করবেন এবং তিনি প্রতিটি ধারাবাহিকের নির্বাহী প্রযোজক হিসেবে রয়েছেন। এছাড়া কোয়ান্টাম্যানিয়া চলচ্চিত্রে স্টিফেন ব্রুশার্ড, ডেডপুল ৩ চলচ্চিত্রে রায়ান রেনল্ডস ও শন লেভি, ব্লেড চলচ্চিত্রে এরিক ক্যারল এবং ক্যাপ্টেন আমেরিকা:ব্রেভ নিউ ওয়ার্ল্ড চলচ্চিত্রে নেট মুর প্রযোজক হিসেবে যুক্ত থাকবেন।
পঞ্চম পর্যায়ের চলচ্চিত্রের মধ্যে রয়েছে পল রাড অভিনীত অ্যান্ট-ম্যান অ্যান্ড দ্য ওয়াস্প: কোয়ান্টাম্যানিয়া, গার্ডিয়্যান্স অব দ্য গ্যালাক্সি ভল. ৩, দ্য মার্ভেলস, ডেডপুল ৩, অ্যান্থনি ম্যাকি অভিনীত ক্যাপ্টেন আমেরিকা: ব্রেভ নিউ ওয়ার্ল্ড, থান্ডারবোল্টস এবং মাহার্শেলা আলি অভিনীত ব্লেড।
ডিজনি+ টেলিভিশন ধারাবাহিকের মধ্যে রয়েছে স্যামুয়েল এল. জ্যাকসন অভিনীত সিক্রেট ইনভেশন, টম হিডেলস্টোন অভিনীত লোকি এর দ্বিতীয় মৌসুম, অ্যালাকা কক্স অভিনীত ইকো, এনিমেটেড ধারাবাহিক হোয়াট ইফ…? এর দ্বিতীয় মৌসুম, ডমিনিক থর্ন অভিনীত আয়রনহার্ট, ক্যাথরিন হান অভিনীত আগাথা: কোভেন অব কেয়স এবং চার্লি কক্স অভিনীত ডেয়ারডেভিল: বর্ন অ্যাগেইন। পর্যায় চার, পর্যায় পাঁচ ও পর্যায় ছয় একত্রে দ্য মাল্টিভার্স সাগা গঠন করে।
অ্যান্ট-ম্যান অ্যান্ড দ্য ওয়াস্প: কোয়ান্টাম্যানিয়া (২০২৩)
স্কট ল্যাং এবং হোপ ভ্যান ডাইন, হোপের বাবা-মা হ্যাংক পিম এবং জ্যানেট ভ্যান ডাইনের সাথে মিলে কোয়ান্টাম দুনিয়া অন্বেষণের জন্য এক নতুন অভিযানে যায়।
জনাথন মেজর্স ক্যাং দ্য কনকোয়ারার হিসেবে উপস্থিত হন। পূর্বে লোকি ধারাবাহিকের প্রথম মৌসুমে একই চরিত্রের ভিন্ন রূপ (ভ্যারিয়েন্ট) হি হু রিমেইন্স হিসেবে তাকে দেখা গিয়েছিল।
গার্ডিয়্যান্স অব দ্য গ্যালাক্সি ভল. ৩ (২০২৩)
পিটার কুইল অন্যান্য গার্ডিয়্যান্স অব দ্য গ্যালাক্সির সাথে মিলে মহাবিশ্ব এবং তাদের একজনকে বাঁচানোর অভিযানে জড়িয়ে পড়ে।
২০১৬ সালের এপ্রিলে একটি তৃতীয় গার্ডিয়্যান্স অব দ্য গ্যালাক্সি চলচ্চিত্র নির্মাণের পরিকল্পনা করা হয় এবং পরের বছর জেমস গান পরিচালক হিসেবে প্রত্যাবর্তন করেন। কিছু বিতর্কিত টুইটের মুখে ২০১৮ এর জুলাইয়ে ডিজনি তাকে বহিষ্কার করে। কিন্তু একই বছরের অক্টোবরে পরিচালক হিসেবে তাকে পুনরায় নিযুক্ত করা হয়। ২০১৯ এর শুরুর দিকে জেমস গান এবং প্রধান পাঁচ তারকার প্রত্যাবর্তন প্রকাশ করা হয়। জেমস গান তার চলচ্চিত্র দ্য সুইসাইড স্কোয়াড (২০২১) এবং এর স্পিন-অফ ধারাবাহিক পিসমেকার (২০২২) সমাপ্ত করার পর চলচ্চিত্রের কাজ শুরু হয়। ২০১৯ এর স্যান ডিয়েগো কমিক-কনে কেভিন ফাইগি চলচ্চিত্রটির কাজ চলার বিষয়ে অবগত করেন। ২০২১-এ নভেম্বরে আটলান্টার ত্রিলিথ স্টুডিওতে চলচ্চিত্রের কাজ শুরু হয়ে ২০২২-এর মে মাসে সমাপ্ত হয়। ''গার্ডিয়্যান্স অব দ্য গ্যালাক্সি ভল. ৩'' ২০২৩ সালের ৫ মে তারিখে মুক্তির কথা রয়েছে।
চলচ্চিত্রের কাহিনীথর: লাভ অ্যান্ড থান্ডার (২০২২) এবং দ্য গার্ডিয়্যান্স অব দ্য গ্যালাক্সি হলিডে স্পেশাল (২০২২) এর পরে সংঘটিত।
দ্য মার্ভেলস (২০২৩)
২০১৯-এর স্যান ডিয়েগো কমিক-কনে কেভিন ফাইগি ক্যাপ্টেন মার্ভেল (২০১৯) এর একটি সিক্যুয়েল নির্মাণাধীন থাকার বিষয়টি প্রকাশ করেন। ২০২০ এর জানুয়ারি নাগাদ চিত্রনাট্যকার হিসেবে মেগান ম্যাকডনেল এর নাম এবং ক্যারল ডেনভার/ক্যাপ্টেন মার্ভেল চরিত্রে ব্রি লারসনের প্রত্যাবর্তন প্রকাশ করা হয়। প্রথম চলচ্চিত্র থেকে আনা বোডেন ও রায়ান ফ্লেকের প্রত্যাবর্তনের পরিবর্তে মার্ভেল স্টুডিও চলচ্চিত্রের জন্য একজন নারী পরিচালক চেয়েছিলো। আগস্টে নিয়া ডাকস্তাকে পরিচালনার জন্য নিয়োগ করা হয়। ২০২০-এর ডিসেম্বরে ক্যাপ্টেন মার্ভেল ২ শিরোনামে চলচ্চিত্রটি ঘোষণা করা হয়। পরে ২০২১ সালের মে মাসে আনুষ্ঠানিক শিরোনাম দ্য মার্ভেলস প্রকাশ করা হয়। ২০২১ সালের এপ্রিলের মাঝামাঝি নিউ জার্সিতে চলচ্চিত্রের কাজ শুরু হয়। আগস্টে বাকিংহ্যামশায়ারের পাইনউড স্টুডিও, সারে এর লংক্রস স্টুডিও এবং ইতালির ট্রোপিয়াতে দৃশ্যধারণ শুরু হয়। লস অ্যাঞ্জেলেসেও দৃশ্যধারণ চলে। ২০২২ সালের মে মাসে চলচ্চিত্রের কাজ সমাপ্ত হয়। দ্য মার্ভেলস ২০২৩ সালের ২৮ জুলাই তারিখে মুক্তির কথা রয়েছে।
ডিজনি+ ধারাবাহিক মিস মার্ভেল (২০২২) এর মাধ্যমে চলচ্চিত্রের কাহিনীর গোড়াপত্তন ঘটে। ইমান ভিলানি, সাগর শেখ, জেনবিয়া শ্রফ এবং মোহন কাপুর যথাক্রমে কমলা খান/মিস মার্ভেল, আমির খান, মুনিবা খান এবং ইউসুফ খান চরিত্রে প্রত্যাবর্তন করবেন। টেইয়োনাহ প্যারিস প্রাপ্তবয়স্ক মনিকা র‍্যাম্বো হিসেবে ওয়ান্ডাভিশন (২০২১) ধারাবাহিক থেকে প্রত্যাবর্তন করবেন।
ক্যাপ্টেন আমেরিকা: নিউ ওয়ার্ল্ড অর্ডার (২০২৪)
২০২১ এপ্রিলে ম্যালকম স্পেলম্যান এবং ড্যালন মাসনের চিত্রনাট্যে একটি চতুর্থ ক্যাপ্টেন আমেরিকা চলচ্চিত্র নির্মাণাধীন থাকার কথা প্রকাশ করা হয়। পূর্বে ডিজনি+ ধারাবাহিক দ্য ফ্যালকন অ্যান্ড দ্য উইন্টার সোলজার (২০২১)-এ তারা প্রধান লেখক এবং নিজস্ব লেখক হিসেবে কাজ করেছেন। একই বছরের আগস্টে অ্যান্থনি ম্যাকি স্যাম উইলসন/ক্যাপ্টেন আমেরিকা হিসেবে প্রত্যাবর্তন করেন। ২০২২ এর জুলাইয়ে পরিচালক হিসেবে জুলিয়াস ওনাহকে নির্ধারণ করা হয়। চলচ্চিত্রটিতে স্যাম উইলসনের ক্যাপ্টেন আমেরিকা হওয়ার প্রভাব দেখানো হবে। ক্যাপ্টেন আমেরিকা: নিউ ওয়ার্ল্ড অর্ডার ২০২৪ সালের ৩রা মে তারিখে মুক্তির কথা রয়েছে।
থান্ডারবোল্টস (২০২৪)
খলনায়কদের একটি দল সরকারের পক্ষে এক অভিযানে গমন করে।
২০২২ এর জুন নাগাদ জেইক শ্রেয়ারের পরিচালনা এবং এরিক পিয়ারসনের চিত্রনাট্যে থান্ডারবোল্টস চলচ্চিত্র নির্মাণ শুরু হয়। ২০২৩ এর মাঝামাঝি সময়ে চলচ্চিত্রের কাজ শুরু হওয়ার সম্ভাবনা রয়েছে। পূর্বের বিভিন্ন এমসিইউ প্রজেক্টে যারা খলনায়ক ধরনের চরিত্রে অভিনয় করেছিলেন, তাদের এতে থাকার সম্ভাবনা রয়েছে। থান্ডারবোল্টস ২০২৪ সালের ২৬ জুলাই তারিখে মুক্তির জন্য তালিকাভুক্ত করা হয়েছে।
ব্লেড (২০২৩)
নিউ লাইন সিনেমার পূর্বের চলচ্চিত্রগুলোর অধিকার ফিরে পাওয়ার পর ২০১৩ সালের মে নাগাদ মার্ভেল স্টুডিওজ নতুন ব্লেড চলচ্চিত্রের চিত্রনাট্য প্রস্তুত করে। ২০১৯ এর ফেব্রুয়ারিতে মাহেরশালা আলি ব্লেড চরিত্রে অভিনয়ের জন্য মার্ভেল স্টুডিওজকে প্রস্তাব দেন। পূর্বে মার্ভেল টেলিভিশনের লুক কেজ ধারাবাহিকে তিনি করনেল "কটনমাউথ" স্টোকস চরিত্রে অভিনয় করেছিলেন। ২০১৯ এর স্যান ডিয়েগো কমিক-কনে কেভিন ফাইগি মাহেরশালা আলিকে নাম ভূমিকায় উল্লেখ করে চলচ্চিত্রটি আনুষ্ঠানিকভাবে ঘোষণা দেন। ইটার্নালস (২০২১) চলচ্চিত্রে ব্লেড হিসেবে মাহেরশালা আলির কন্ঠস্বর শোনা যায়। ২০২১ এর ফেব্রুয়ারিতে স্টাচি ওসেই-কুফোরকে চিত্রনাট্য লেখার জন্য নিয়োগ করা হয়। একই বছরের সেপ্টেম্বরে পরিচালক হিসেবে বাসাম তারিক নিয়োগপ্রাপ্ত হন ২০২২ এর অক্টোবরে আটলান্টার টাইলার পেরি স্টুডিওতে চলচ্চিত্রের কাজ শুরু হওয়ার কথা রয়েছে। এছাড়া নিউ অরলিন্স, ক্লিভল্যান্ড এবং মরক্কোতে দৃশধারণ চলবে। ব্লেড ২০২৪ সালের ৬ সেপ্টেম্বর তারিখে মুক্তির কথা রয়েছে।
এতে ইবোনি ব্লেড দেখানো হবে। ইটার্নালস চলচ্চিত্রে প্রথমবার এটি দেখানো হয়েছিল।
টেলিভিশন ধারাবাহিক
পঞ্চম পর্যায়ের সব ধারাবাহিক ডিজনি+এ মুক্তি পেতে যাচ্ছে।
<section begin=TVSeriesTable /> <section begin=TVSeriesRows />
<section end=TVSeriesRows /> <section end=TVSeriesTable />
হোয়াট ইফ…? ২য় মৌসুম
গার্ডিয়্যান্স অব দ্য মাল্টিভার্স গঠনের পর ওয়াচার এমসিইউর বহু-মহাবিশ্বের নতুন নতুন হিরো এবং অদ্ভুত সব বিশ্ব প্রত্যক্ষ করে।
হোয়াট ইফ...? এর প্রথম মৌসুম ২০২১ এর আগস্টে মুক্তি পায়। ২০১৯ এর ডিসেম্বরে দ্বিতীয় মৌসুমের কাজ শুরু হয়, যেখানে মোট ৯টি পর্ব থাকবে। এ. সি. ব্রাডলি এবং ব্রিয়ান এন্ড্রুজ যথাক্রমে প্রধান চিত্রনাট্যকার এবং পরিচালক হিসেবে প্রত্যাবর্তন করেন। ২০২৩ সালের শুরুর দিকে এটি মুক্তির কথা রয়েছে।
সিক্রেট ইনভেশন
একদল স্ক্রাল গোপনে পৃথিবীর আনাচে কানাচে ছড়িয়ে পড়েছে।
২০২০ এর সেপ্টেম্বর নাগাদ মার্ভেল স্টুডিওজ কাইল ব্রাডস্ট্রিটের চিত্রনাট্যে নিক ফিউরি চরিত্রটিকে কেন্দ্র করে একটি ধারাবাহিক নির্মাণের পরিকল্পনা করে। একই বছরের ডিসেম্বরে মার্ভেল স্টুডিওজ ঘোষণা করে যে এটি সিক্রেট ইনভেশন কমিক্সের কাহিনী অনুসরণ করবে। একইসাথে নিক ফিউরি এবং ট্যালোস চরিত্রে স্যামুয়েল এল. জ্যাকসন এবং বেন মেন্ডেলসোহনের প্রত্যাবর্তন নিশ্চিত করা হয়। ২০২১ এর সেপ্টেম্বরে থমাস বেজুছা এবং আলি সেলিমের পর্বভিত্তিক পরিচালনায় লন্ডনে চিত্রগ্রহণ শুরু হয়। ২০২২ এর এপ্রিলে চিত্রগ্রহণের কাজ শেষ হয়। এছাড়া পশ্চিম ইয়র্কশায়ার এবং ইংল্যান্ডের লিভারপুলে অতিরিক্ত চিত্রগ্রহণের কাজ চলে। সিক্রেট ইনভেশন ২০২৩ এর শুরুর দিকে মুক্তির কথা রয়েছে এবং এতে মোট ৬টি পর্ব থাকবে।
কোবি স্মুলডার্স, মার্টিন ফ্রিম্যান এবং ডন চিডল যথাক্রমে মারিয়া হিল, এভারেট কে. রস এবং জেমস "রোডি" রোডসের ভূমিকায় প্রত্যাবর্তন করবেন।
ইকো
নিউইয়র্কের ঘটনার পরে মায়া লোপেজ তার জেলাশহরে ফিরে আসে, যেখানে তার আদিবাসী আমেরিকান শিকরের সাথে পুনর্যোজন এবং পরিবার ও গোত্রকে বরণ করে নেওয়ার সাথে সাথে তার অতীতের সম্মুখীন হতে হবে।
২০২১ এর মার্চে অ্যালাকা কক্স অভিনীত মায়া লোপেজ / ইকো চরিত্রকে চিত্তি করে হকআই এর স্পিন-অফ ধারাবাহিক নির্মাণ শুরু হয়, যেখানে ইটান কোহেন এবং এমিলি কোহেন যথাক্রমে চিত্রনাট্যকার এবং নির্বাহী প্রযোজক হিসেবে থাকেন। একই বছরের নভেম্বরে ইকো ধারাবাহিকের নাম আনুষ্ঠানিকভাবে ঘোষণা করা হয়। একইসাথে প্রধান চিত্রনাট্যকার হিসেবে মারিয়ন ডায়ারের নাম প্রকাশ করা হয়। ২০শ টেলিভিশন ধারাবাহিকটি সহ-প্রযোজনা করবে। ২০২২ এর এপ্রিলে চিত্রগ্রহণ শুরু হয় এবং সেপ্টেম্বর পর্যন্ত চলে। সিডনি ফ্রিল্যান্ড এবং ক্যাটরিনা ম্যাককেঞ্জির পরিচালনায় আটলান্টার মেট্রোপলিটন এলাকা, পিসট্রি সিটি , সোশাল সার্কেল এবং জর্জিয়ার গ্রান্টভিলে চিত্রগ্রহণ চলে। ইকো ধারাবাহিকটি ২০২৩ এর মাঝামাঝি সময়ে মুক্তির জন্য তালিকাভুক্ত করা হয়েছে।
ইকো এর কাহিনী হকআই এর ঘটনার পরে সংঘটিত হয়েছে। উইলিয়াম লোপেজ চরিত্রে জাহন ম্যাকক্লার্ননের পাশাপাশি উইলসন ফিস্ক / কিংপিন ও ম্যাট মার্দক / ডেয়ারডেভিল চরিত্রে যথাক্রমে ভিনসেন্ট ডি'অনোফ্রিও এবং চার্লি কক্স প্রত্যাবর্তন করবেন।
আগাথা: কোভেন অব কেয়স
২০২১ এর অক্টোবরে আগাথা হার্কনেস চরিত্রটি নিয়ে ওয়ান্ডাভিশনের একটি স্পিন-অফ ধারাবাহিক নির্মাণের কাজ শুরু হয়, যেখানে জ্যাক শেফার নির্বাহী প্রযোজক হিসেবে থাকবেন। ২০২১ এর নভেম্বরে শিরোনাম হিসেবে আগাথা: হাউজ অব হার্কনেস নাম ঘোষণা করা হয়, যা ২০২২ এর জুলাইতে পরিবর্তন করা হয়। ২০শ টেলিভিশন ধারাবাহিকটি সহ-প্রযোজনা করবে। ২০২৩ এর জানুয়ারিতে জর্জিয়ার আটলান্টায় চিত্রগ্রহণ শুরু হয়ে মে মাসে শেষ হওয়ার সম্ভাবনা রয়েছে। আগাথা: কোভেন অব কেয়স ২০২৩ এর শেষের দিকে মুক্তির জন্য তালিকাভুক্ত করা হয়েছে।
ডেয়ারডেভিল: বর্ন অ্যাগেইন
ডিজনি নেটফ্লিক্সের ডেয়ারডেভিল ধারাবাহিকের অধিকার প্রাপ্তি এবং ডিজনি+ প্লাটফর্মে ধারাবাহিকটির প্রচার শুরু হওয়ার পর ২০২২ এর মার্চে কেভিন ফাইগির প্রযোজনায় এর একটি রিবুট প্রজেক্টের কথা প্রকাশ করা হয়। মে মাসে ধারাবাহিক নির্মাণের কথা নিশ্চিত করা হয়, যেখানে ম্যাট করমেন এবং ক্রিস ওর্ড যথাক্রমে প্রধান চিত্রনাট্যকার এবং নির্বাহী প্রযোজক হিসেবে থাকবেন। একইসাথে ম্যাট মার্দক / ডেয়ারডেভিল এবং উইলসন ফিস্ক / কিংপিন চরিত্রে চার্লি কক্স এবং ভিনসেন্ট ডি'অনোফ্রিওর প্রত্যাবর্তনও নিশ্চিত করা হয়। ২০২৩ শেষে বা ২০২৪ এর শুরুর দিকে চিত্রগ্রহণ শুরু হওয়ার সম্ভাবনা রয়েছে। ডেয়ারডেভিল: বর্ন অ্যাগেইন ২০২৪ এর শুরুর দিকে মুক্তির জন্য তালিকাভুক্ত করা হয়েছে এবং এতে মোট ১৮টি পর্ব থাকবে।
সময়রেখা
''গার্ডিয়্যান্স অব দ্য গ্যালাক্সি ভল. ৩, থর: লাভ অ্যান্ড থান্ডার এবং দ্য গার্ডিয়্যান্স অব দ্য গ্যালাক্সি হলিডে স্পেশাল এর পরে সংঘটিত। একো এর কাহিনী হকআই'' এর ঘটনার পরে সংঘটিত।
তামিল নেশন
তামিল নিসান ( தமிழ் நேசன்) মালয়েশিয়ায় প্রকাশিত একটি তামিল ভাষার সংবাদপত্র ছিল। ১৯২৪ সালে প্রতিষ্ঠিত, এটি ২০১৯ সালে এর বিলুপ্ত হওয়া অবধি দেশের প্রাচীনতম চলমান তামিল পত্রিকা ছিল।
২৪ সেপ্টেম্বর ১৯২৪-এ প্রথম সংখ্যা প্রকাশিত হয়েছিল, তামিল নিসান মালয়েশিয়ার নৃতাত্ত্বিক ভারতীয় সম্প্রদায়ের কাছে মূলত তামিলিয়ানদের কাগজ ছিল, যা বিভিন্ন পাঠকদের বিভিন্ন রাজনৈতিক, ধর্মীয়, জাতি, বিশ্ব, শিক্ষামূলক এবং তামিল সিনেমার সংবাদ সরবরাহ করত। এটি প্রতিদিন প্রকাশিত হত এবং প্রায় ২০,০০০ অনুলিপি প্রতিদিন বিক্রি হত। মাক্কাল ওসাইয়ের মতোই এই কাগজটি এমআইসির সাবেক সভাপতি সামি ভেলুর পরিবারিক মালিকানার মাধ্যমে মালয়েশিয়ার ইন্ডিয়ান কংগ্রেসের সাথে যুক্ত ছিল।
কাগজটি ১০ বছরের আর্থিক সমস্যার কথা উল্লেখ করে ১ ফেব্রুয়ারি, ২০১৯ এ প্রকাশনা বন্ধ করে দেয়।
কিট ক্যাট গেস্ট রাঞ্চ
কিট ক্যাট গেস্ট রাঞ্চ মার্কিন যুক্তরাষ্ট্রের নেভাদা রাজ্যের একটি বৈধ, লাইসেন্সপ্রাপ্ত পতিতালয়, যা কারসন সিটি থেকে প্রায় পূর্বে অবস্থিত। ২০১৮ সালের অক্টোবরে ডেনিস হফের মৃত্যুর আগ পর্যন্ত এই খামারটি তার মালিকানাধীন ছিল।
ধরম পাল সভরওয়াল
শ্রী ধরম পাল সভরওয়াল ভারতীয় জাতীয় কংগ্রেস দলের একজন রাজনীতিবিদ। তিনি ভারতের সংসদ সদস্য হয়ে রাজ্যসভায় পাঞ্জাবের প্রতিনিধিত্ব করেছেন।
বহিঃসংযোগ
Dharam Pal Sabharwal
যুক্তরাজ্যের অর্থনীতি
২০১২ সালে যুক্তরাজ্য বিশ্বের পঞ্চম বৃহত্তম রফতানিকারক এবং পঞ্চম বৃহত্তম পণ্য আমদানিকারক ছিল। এটি দ্বিতীয় বৃহত্তম অভ্যন্তরীণ প্রত্যক্ষ বিনিয়োগও এবং তৃতীয় বৃহত্তম বহিরাগত প্রত্যক্ষ বিনিয়োগের কেন্দ্র ছিল। যুক্তরাজ্য অন্যতম বিশ্বব্যাপী অর্থনীতি এবং এটি ইংল্যান্ড, স্কটল্যান্ড, ওয়েলস এবং উত্তর আয়ারল্যান্ড নিয়ে গঠিত। আমদানি ও রফতানির ৫২% এরও বেশি সহ ২০২০ সাল পর্যন্ত যুক্তরাজ্যের এক উল্লেখযোগ্য বাণিজ্য অংশীদার হিসাবে রয়েছে ২৭ টি সদস্য রাষ্ট্র সহ ইউরোপীয় ইউনিয়ন।
পরিষেবা খাত প্রায় ৮০% অবদান রাখে জিডিপিতে আধিপত্য বিস্তার করেছে; আর্থিক পরিষেবা শিল্প বিশেষত গুরুত্বপূর্ণ এবং লন্ডন বিশ্বের দ্বিতীয় বৃহত্তম আর্থিক কেন্দ্র। এডিনবার্গ ২০২০ সালে আর্থিক পরিষেবা শিল্পের জন্য বিশ্বে ১৭তম এবং ইউরোপে ৬ষ্ঠ স্থানে রয়েছে। ব্রিটেনের এরোস্পেস শিল্প হল দ্বিতীয় বৃহত্তম জাতীয় মহাকাশ শিল্প। এর ফার্মাসিউটিক্যাল শিল্প বিশ্বের দশম বৃহত্তম, যা অর্থনীতিতে গুরুত্বপূর্ণ ভূমিকা পালন করে। বিশ্বের ৫০০ টি বৃহত্তম সংস্থার মধ্যে ২৬ টির সদর দফতর যুক্তরাজ্যে অবস্থিত। উত্তর সমুদ্রের তেল ও গ্যাস উৎপাদন অর্থনীতিকে উন্নতিসাধনে সাহায্য করে; ২০১৬ সালে অনুমান করা হয় ২.৮ বিলিয়ন ব্যারেল তেল মজুদ রয়েছে, যদিও এটি ২০০৫ সাল থেকে রাষ্ট্রটি তেলের নিট আমদানিকারক। সমৃদ্ধিতে উল্লেখযোগ্য আঞ্চলিক বৈচিত্র রয়েছে, দক্ষিণ-পূর্ব ইংল্যান্ড এবং উত্তর পূর্ব স্কটল্যান্ড মাথাপিছু সবচেয়ে ধনী অঞ্চল। লন্ডনের অর্থনীতির আকার এটিকে মাথাপিছু জিডিপি অনুযায়ী ইউরোপের বৃহত্তম শহর পরিণত করেছে।
১৮তম শতকে যুক্তরাজ্য শিল্পায়নের ক্ষেত্রে প্রথম দেশ  এবং উনিশ শতকে বিশ্ব অর্থনীতিতে রাষ্ট্রটির প্রভাবশালী ভূমিকা ছিল, ১৮৮০ সালে বিশ্বের জিডিপিতে ৯.১% অবদান ছিল। মার্কিন যুক্তরাষ্ট্র ও জার্মান সাম্রাজ্যেও দ্বিতীয় শিল্প বিপ্লব দ্রুত সংঘটিত হয়; এটি যুক্তরাজ্যের জন্য ক্রমবর্ধমান অর্থনৈতিক প্রতিযোগিতা উপস্থাপন করে। প্রথম বিশ্বযুদ্ধ এবং দ্বিতীয় বিশ্বযুদ্ধের লড়াইয়ের ব্যয় যুক্তরাজ্যের আপেক্ষিক অবস্থানকে আরও দুর্বল করে দেয়। একবিংশ শতাব্দীতে যুক্তরাজ্য বিশ্বজুড়ে শক্তি ও প্রভাব প্রদর্শন করার ক্ষমতা ধরে রেখেছে।
সরকারের সম্পৃক্ততা মূলত দ্য চ্যান্সেলর অধ্যাপক এবং ব্যবসায়, জ্বালানি ও শিল্প কৌশল বিভাগের নেতৃত্বে হার্জেস্টি ট্রেজারি দ্বারা ব্যবহৃত হয়। ১৯৭৯ সাল থেকে অর্থনীতির ব্যবস্থাপনা ব্যাপকভাবে লয়েসেজ-ফায়ার পদ্ধতির অনুসরণ করেছে।   যুক্তরাজ্যের কেন্দ্রীয় ব্যাংক ইংল্যান্ড অব ব্যাংক এবং ১৯৯৭ সাল থেকে এর মুদ্রা নীতি কমিটি সুদের হার নির্ধারণ, পরিমাণগত স্বাচ্ছন্দ্য এবং অগ্রগামী নির্দেশনার জন্য দায়বদ্ধ।
যুক্তরাজ্যের মুদ্রা পাউন্ড স্টার্লিং, যা মার্কিন ডলার, ইউরো এবং জাপানি ইয়েনের পরে বিশ্বের চতুর্থ বৃহত্তম রিজার্ভ মুদ্রা এবং বিশ্বের ১০ টি সবচেয়ে মূল্যবান [স্পষ্টকরণ প্রয়োজন] মুদ্রার মধ্যে একটি।
যুক্তরাজ্য কমনওয়েলথ, জি-৭, জি-২০, আন্তর্জাতিক মুদ্রা তহবিল, ইউরোপের সুরক্ষা ও সহযোগিতা সংস্থা, ন্যাটো, জাতিসংঘ নিরাপত্তা পরিষদ, বিশ্বব্যাংক, বিশ্ব বাণিজ্য সংস্থা, এশীয় অবকাঠামো বিনিয়োগ ব্যাংক এবং জাতিসংঘের সদস্য।
চাঁদপাড়া দ্বি-মুখী উচ্চ বিদ্যালয়
চাঁদপাড়া দ্বি-মুখী উচ্চ বিদ্যালয় (Chandpara BL High School) কামারদহ ইউনিয়ন এর প্রাণকেন্দ্র ফাঁসিতলা বাজার থেকে দুই কিলোমিটার পূর্বে অবস্থিত।
বিভাগ
বিজ্ঞান মানবিক বাণিজ্য
ইয়ায়োই যুগ
জোমোন যুগের (১৩,০০০ থেকে ৪০০ খ্রিঃ পূঃ) পর য়ায়োই যুগের আগমন ঘটেছিল। দক্ষিণ কিউশু থেকে উত্তর হনশু পর্যন্ত বিস্তৃত অঞ্চলে এই সংস্কৃতির সমৃদ্ধি দেখা যায়। প্রত্নতাত্ত্বিক প্রমাণের উপর নির্ভর করে অনুমান করা হয় এই যুগে মূল এশীয় ভূখণ্ড থেকে কৃষকরা প্রচুর সংখ্যায় জাপানে প্রবেশ করে এবং পূর্ববর্তী শিকারী-জোগাড়ে সংস্কৃতিকে আত্মসাৎ অথবা উৎপাটিত করে।
য়ায়োই সংস্কৃতির বৈশিষ্ট্য
য়ায়োই মৃৎশিল্পে কারুকার্য ছিল সামান্য এবং তা নির্মিত হত কুমোরের চাকার উপর, যদিও জোমোন মৃৎশিল্প ছিল হস্তনির্মিত। য়ায়োই কারুশিল্পীরা ব্রোঞ্জের আনুষ্ঠানিক ঘণ্টা (দোওতাকু), আয়না এবং অস্ত্র তৈরি করতেন। প্রথম শতাব্দী নাগাদ য়ায়োই কৃষকরা লোহার কৃষি-সরঞ্জাম ও অস্ত্র ব্যবহার শুরু করেন।
বার্ট নানকিভিল
হার্বার্ট নানকিভিল (জন্ম ৭ জুন ১৯১৭ - ৬ জুন ১৯৭৭ ) ছিলেন একজন চ্যাম্পিয়ন সাঁতারু যিনি ১৯৩৬ সালে অস্ট্রেলীয় জাতীয় ৪৪০ ইয়ার্ড ফ্রিস্টাইল চ্যাম্পিয়নশিপ জিতেছিলেন। তিনি পশ্চিম অস্ট্রেলিয়ার কালগুর্লিতে গোল্ডফিল্ডস স্পোর্টিং হল অফ ফেমে অন্তর্ভুক্ত হন, যেখানে তার নামে একটি রাস্তাও রয়েছে, নানকিভিল রোড, যার নামকরণ করা হয়েছে।
জোগিন্দর পাল পান্ডে
জোগিন্দর পাল পান্ডে ভারতের পাঞ্জাব থেকে ভারতীয় জাতীয় কংগ্রেসের নেতা ছিলেন। তিনি পাঞ্জাব বিধানসভার সদস্য এবং মন্ত্রী ছিলেন। ১৯৮৭ সালে তিনি জঙ্গি হামলায় নিহত হন।
নীল ভট্টাচার্য
নীল ভট্টাচার্য (জন্ম: ৮ জুন ১৯৯০) হলেন একজন ভারতীয় বাঙালি টেলিভিশন অভিনেতা। তিনি ঠিক যেনো লাভ স্টোরিতে কেন্দ্রীয় চরিত্রে অভিনয় করার মাধ্যমে অভিনেতা হিসেবে টেলিভিশন জগতে পদার্পণ করেন। তিনি কৃষ্ণকলিতে নিখিলের চরিত্রে অভিনয়ের জন্য সুপরিচিত।
মধুসূদনপুর রেলওয়ে স্টেশন
মধুসূদনপুর রেলওয়ে স্টেশন হল হাওড়া-বর্ধমান কর্ড লাইন এর একটি গুরুত্ব পূর্ণ রেলওয়ে স্টেশন। এই স্টেশনটি  কলকাতা শহরতলি রেলওয়ে  ব্যবস্থার অন্তর্গত একটি ব্যস্ত স্টেশন। এটি পূর্ব রেল জোন সমূহের অধীনে পরিচালিত। মধুসূদনপুর রেলওয়ে স্টেশনটি হাওড়া রেলওয়ে বিভাগের একটি ছোট রেলওয়ে স্টেশন। এটি ভারতের পশ্চিমবঙ্গ রাজ্যের হুগলী জেলায় মধুসূদনপুরে অবস্থিত। স্টেশনটি মধুসূদনপুর এবং পার্শ্ববর্তী এলাকায় রেল পরিষেবা প্রদান করে। হাওড়া জংশন রেলওয়ে স্টেশন থেকে ৩৬ কি.মি. দূরে স্টেশনটি অবস্থিত।
ইতিহাস
হাওড়া-বর্ধমান কর্ড, ৯৫ কিলোমিটার রেলওয়ে লাইনটি ১৯১৭ সালে নির্মিত হয়েছিল। ১৯৩২ সালে বিবেকানন্দ সেতু নির্মাণের পরে শিয়ালদহ থেকে ডানকুনি পর্যন্ত লাইনটি যুক্ত করা হয়েছিল। মধুসূদনপুর রেলওয়ে স্টেশন সহ হাওড়া থেকে বর্ধমান কর্ড লাইনটি ১৯৬৪-৬৬ সালে বিদ্যুৎকৌশল করা হয়েছিল।
লিওনি নিকোলস
লিওনি নিকোলস (জন্ম ১৯ মার্চ ১৯৭৯) একজন অস্ট্রেলীয় সমলয় সাঁতারু যিনি ২০০৪ গ্রীষ্মকালীন অলিম্পিকে প্রতিদ্বন্দ্বিতা করেছিলেন।
তথ্যসূত্র
<references group="" responsive="1">
পুনঃচালিত পরীক্ষন
যখন একজন সাক্ষী যুক্তরাষ্ট্রের বৈচারিক প্রক্রিয়াতে বিবৃতি দিতে দাড়ায়; তখন এই প্রক্রিয়াটিকে বলে সরাসরি বিবৃতিদান, তারপর বিপরীত পক্ষের উকিল যখন সাক্ষীকে জেরা করা শুরু করেন; সে প্রক্রিয়াটিকে পুনঃচালিত পরীক্ষন (ইংরেজি: redirect examination) বলে। তবে একাজটি করার পুর্বে বিচারকের কাছে বিপরীত পক্ষের উকিলকে প্রার্থনা করতে হয়।
অস্ট্রেলিয়া, কানাডা এবং দক্ষিণ আফ্রিকায় এই প্রক্রিয়াটি রি-এক্সামিনেশন (re-examination) নামে পরিচিত।
দ্বাগ্স-পো-'দুল-'দ্জিন
দ্বাগ্স-পো-'দুল-'দ্জিন (১১৩৪-১২১৮) তিব্বতের দ্বাগ্স-ল্হা-স্গাম-পো  নামক বৌদ্ধবিহারের চতুর্থ প্রধান ছিলেন।
সংক্ষিপ্ত জীবনী
দ্বাগ্স-পো-'দুল-'দ্জিন ১১৩৪ খ্রিষ্টাব্দে তিব্বতের দ্বাগ্স-পো-জাস-দ্কার নামক স্থানে এক বোন ধর্মাবলম্বী পরিবারে জন্মগ্রহণ করেন। দশ বছর বয়সে তিনি স্গাম-পো-পা-ব্সোদ-নাম্স-রিন-ছেন নামক বিখ্যাত বৌদ্ধ পন্ডিতের নিকট মহামদ্রা ও মহাকাল সম্বন্ধে শিক্ষালাভ করেন। তিনি গ্নাস-ম্খার  নামক বৌদ্ধবিহারে স্গোম-ছুং-শেস-রাব-ব্যাং-ছুব নামক দ্বাগ্স-ল্হা-স্গাম-পো  নামক বৌদ্ধবিহারের প্রধানের নিকট দীক্ষালাভ করেন। ১১৭১ খ্রিষ্টাব্দে স্গোম-ছুং-শেস-রাব-ব্যাং-ছুব তাকে ঐ বিহারের পরবর্তী প্রধান হিসেবে নির্বাচিত করেন। গ্ন্যাল-পা-ব্যাং-ছুব-'বুম  নামক এক ভিক্ষু দ্বাগ্স-পো-'দুল-'দ্জিনকে বিষপ্রয়োগ করে হত্যা করার চেষ্টা করলে তিনি 'ত্শুর-ফু  নামক স্থানে চিকিৎসার জন্য যান ও সেরে উঠলে গ্রোল নামক স্থানে বসবাস শুরু করেন। পরে 'জিগ-র্তেন-ম্গোন-পো-রিন-ছেন-দ্পাল নামক 'ব্রি-কুং-ব্কা'-ব্র্গ্যুদ  ধর্মীয় গোষ্ঠীর প্রতিষ্ঠাতার অনুরোধে তিনি দ্বাগ্স-ল্হা-স্গাম-পো বৌদ্ধবিহার ফিরে এসে বেশ কিছু মন্দির নির্মাণ করেন।
কাম্পুং হুলু মসজিদ
কাম্পুং হুলু মসজিদ (মসজিদ কাম্পুং হুলু) মালয়েশিয়ার মালাক্কার মালাক্কা সিটির একটি মসজিদ। এটি মালাক্কার প্রাচীনতম এবং দেশের অন্যতম পুরাতন মসজিদ।
মসজিদটি কাম্পুং হুলুতে অবস্থিত।
ইতিহাস
এই মসজিদটি মূলত ১৭২০-১৭২৮ সালের দিকে নির্মিত হয়েছিল। ১৮৯২ সালে এর সংস্কার করা হয়।
স্থাপত্য
মসজিদটির স্থাপত্য নকশায় স্থানীয় মালাক্কা মালয়, সুমাতেরান এবং সিনি স্থাপত্যের মিশ্রণ লক্ষনীয়। মূল ভবনটির সাথে একই সময়ে মিনার, অজুখানা এবং প্রবেশদ্বার তৈরি করা হয়েছিল। মিনারটি "বলাই নোবাত মেলায়ু" শৈলীর প্যাগোডার সাথে সদৃশপূর্ণ। মসজিদ প্রাঙ্গণে একটি প্রাচীন কবরস্থান অবস্থিত, যেখানে কিছু উল্লেখযোগ্য প্রচারক এবং ধর্মপ্রচারককে দাফন করা হয়েছে।
সিউল শিনমুন
সিউল শিনমুন, দক্ষিণ কোরিয়ার প্রাচীনতম দৈনিক পত্রিকা, যার প্রকাশ শতাব্দীরও বেশি সময় ধরে রয়েছে। এর আসল নাম দহান মেইল সিনবো (কোরিয়া ডেইলি নিউজ ), যা ১৮ জুলাই, ১৯০৪ সালে শুরু হয়েছিল এবং ১৯১০ সালের আগস্টে তার নাম পরিবর্তন করে ডেইলি নিউজ (মেইল সিনবো ) রাখা হয়েছিল। প্রকাশনার বর্তমান নামটি ১৯৪৫ সালের নভেম্বর মাসে গৃহীত হয়েছিল।
পত্রিকাটির প্রতিদিনের আনুমানিক প্রচলন ৭৮০,০০০ অনুলিপি।
দ্য সিওল শিনমুন ১৯২০ সালের পূর্ব পর্যন্ত দেশের একমাত্র দৈনিক ছিল, যখন দ্য দং-এ ইলবো আত্মপ্রকাশ করেছিল।
ক্যাটরিনা অর্পউড
তথ্যসূত্র
<references group="" responsive="1">
বাংলাদেশ ন্যাশনাল হারবেরিয়াম
130px|থাম্ব|বাংলাদেশ ন্যাশনাল হারবেরিয়ামের লোগো
ইতিহাস
১৯৬৪ সালে ঢাকায় অনুষ্ঠিত ইউনেস্কোর সিম্পোজিয়ামে ঢাকা বিশ্ববিদ্যালয়ের উদ্ভিদবিদ্যা বিভাগের পক্ষ থেকে ঢাকায় একটি হারবেরিয়াম স্থাপনের প্রস্তাব আনা হয়। তারই প্রেক্ষিতে ১৯৭০ সালে ঢাকা বিশ্ববিদ্যালয়ের উদ্ভিদবিজ্ঞান বিভাগ ‘বোটানিক্যাল সোসাইটি অব ইস্ট পাকিস্তান’ নামে একটি উন্নয়ন প্রকল্প গ্রহণ করে। দেশ স্বাধীন হওয়ার পর এর নাম হয় ‘বোটানিক্যাল সোসাইটি অব বাংলাদেশ’। এ প্রতিষ্ঠানটিই বাংলাদেশ ন্যাশনাল হারবেরিয়াম নাম ধারণ করে ১৯৭৫ সালে। ১৯৯৪ সালে যুক্তরাজ্যের অর্থায়নে ঢাকার মিরপুরের জাতীয় উদ্ভিদ উদ্যান প্রাঙ্গণে শুরু হয় এর স্থায়ী ভবন নির্মাণের কাজ। পাঁচ বছর পর আধুনিক সুযোগ-সুবিধা সংবলিত এ হারবেরিয়ামের কাজ শেষ হয়। একই বছর প্রতিষ্ঠানটি পরিবেশ ও বন মন্ত্রণালয়ের অধীনে ন্যস্ত করা হয়।
কর্মকাণ্ড
বিলুপ্তপ্রায় উদ্ভিদ ও নতুন প্রজাতির উদ্ভিদ শনাক্তকরণে হারবেরিয়াম কাজ করে যাচ্ছে। বিশ্বের দুষ্প্রাপ্য প্রজাতি অনুসন্ধানেও হারবেরিয়ামের গবেষকরা কাজ করছেন।
নতুন প্রজাতির উদ্ভিদ
গবেষকরা বাংলদেশে এ পর্যন্ত ১৬৯ প্রজাতির নতুন উদ্ভিদ শনাক্ত করেছেন। এরমধ্যে সম্প্রতি শনাক্ত করা ৪০ প্রজাতির উদ্ভিদের নাম অপ্রকাশিত আছে । নতুন প্রজাতির মধ্যে উল্লেখযোগ্য হলো- মৌলভীবাজারের কমলগঞ্জে ‘ক্যানসকোরা অ্যান্ড্রগ্রাটিওয়েডিস’, মৌলভীবাজারের লাউয়াছাড়ায় ‘ডায়ানেলা ইনসিফোলিয়া’, শেরপুরের গজনি বনে ‘গনাটপাস বইভিনি’, চট্টগ্রামে অঞ্চলে ‘হিপটিস ব্রেভাইপস’, সুন্দরবন-বান্দরবান ও রাঙামাটি অঞ্চলে প্রাপ্ত ‘ওয়াল্টার’, সাভারে ‘অচনা পামিলিয়া’, রাঙামাটির ‘রাফিডোফোরা স্কট’,  মৌলভীবাজারের মাধবকুণ্ডে ‘ম্যাকুলাতা’, রাঙামাটির ফারোয়াতে ‘কিকিউমাস হিসট্রিস চাকরে’। নতুন শনাক্তকৃত এসব প্রজাতির সন্ধান বাংলাদেশে পাওয়া গেলেও দেশের বাহিরে এসব প্রজাতির সন্ধান আরো আগেই পাওয়া গেছে। স্থানীয়দের কাছে পরিচিতি না হওয়ায় হারবেরিয়ামের গবেষকরা এসব প্রজাতির কোন স্থানীয় নাম পাননি।
বিলুপ্তপ্রায় উদ্ভিদ চিহ্নিত
প্রতিষ্ঠানটি এ পর্যন্ত ২২৬ প্রজাতির বিলুপ্তপ্রায় উদ্ভিদ চিহ্নিত করেছে। এরমধ্যে উল্লেখযোগ্য হলো- চট্টগ্রাম ও সিলেট অঞ্চলে কাঠ ও ওষুধের জন্য ব্যবহূত ‘বান কামুলা’, ঢাকা বিশ্ববিদ্যালয় ক্যাম্পাসের জগন্নাথ হল ও ইশা খাঁ স্টাফ কোয়ার্টারের মধ্যবর্তী স্থানে প্রাপ্ত বিশেষ প্রজাতির ‘তালি’ নামক তাল গাছ, চট্টগ্রাম ও সিলেট অঞ্চলে কাঠ ও চা বক্স তৈরির জন্য ব্যবহূত ‘ভূইয়া গাছ’, কাঠ বক্স ও আসবাবপত্র ব্যবহারের জন্য সিলেটের  ‘বাতনা’ গাছ (ওয়াক ট্রি), চট্টগ্রাম অঞ্চলের ওয়ারি গাব বা গুলুল, সুন্দরবন এলাকার গরসিংগিয়া (ম্যাংগ্রোব ট্রামপেট ট্রি), চট্টগ্রাম ও পার্বত্য চট্টগ্রামের ‘বান বকুল’, সিলেট অঞ্চলের কাঠের জন্য ব্যবহূত ‘ফুল চম্বা’, চট্টগ্রাম ও সিলেট অঞ্চলের ফল ও ফার্নিচারের জন্য ব্যবহূত ‘থেচু’ গাছ, সিলেট অঞ্চলের ওষুধি গাছ ‘কায়মুলা’ বা ‘কায়েংগলা’, একই অঞ্চলে শিল্প কারখানায় ব্যবহূত বিশেষ ধরনের বীজ ‘হলদু বারেলা’, রাঙামাটি এলাকায় ছাতা তৈরির জন্য বিশেষ পাতা ‘কুরুদ বা কুরুট্টি’। বিলুপ্তপ্রায় এসব উদ্ভিদের নমুনা ফুল, ফল, গাছের কাণ্ড, বীজ হারবেরিয়াম প্রেসে সংরক্ষণ করা হয়।
নমুনা সংরক্ষণ
তিন প্রক্রিয়ার মাধ্যমে এখানে উদ্ভিদের নমুনা সংরক্ষণ করা হয়। বিশেষ যে কাগজের মধ্যে সংরক্ষণ করা হয় তার নাম হারবেরিয়াম প্রেস। ১২ ইঞ্চি বাই ১৮ ইঞ্চি দুটো কাঠের তক্তা জোড়া দিয়ে বানাতে হয় হারবেরিয়াম প্রেস। এই হারবেরিয়াম প্রেসের কাজ হল নমুনা উদ্ভিদের ফুল বা ফল যাই হোক না কেন সেগুলোকে চ্যাপ্টা বানানো। কার্ডবোর্ডের উপর নমুনাকে পাতলা টেপ বা সুতো দিয়ে আটকে প্রেসের ভেতরে বসিয়ে চাপ দিলে কাগজের ফালির মতো হয়ে যায় নমুনাটি। একে শুকানো সহজ। শুকনা নমুনাকে নিউজপ্রিন্টের কাগজে তৈরি খামের মত বা এনভেলপের মত করে তার ভেতরে রাখা হয়। নমুনা হতে পারে গাছের বাকল, শাখা, ফুল বা ফল সবকিছুই। যা কিছু প্রয়োজন তার সবই হতে পারে নমুনা। তবে এর সাইজ ১২ ইঞ্চি বাই ১৮ ইঞ্চির প্রেসে আটতে হবে। এখানে রয়েছে একশ’ বছরেরও বেশি পুরনো হারবেরিয়াম সিট। সংরক্ষিত হারবেরিয়াম শিটের সংখ্যা এক লাখেরও ওপরে। স্পিরিট কালেকশনে রাখা হয় উদ্ভিদের ফল-মূল। এগুলোকে কাচের বোতলে সংরক্ষিত করে রাখা হয়। উদ্ভিদের ড্রাই কালেকশনও আছে চারশ’র বেশি। সেই সাথে রাখা হয় বিজ্ঞানী কর্তৃক বর্ণিত উদ্ভিদের বিবরণনামা।প্রতিষ্ঠানটি বিলুপ্তপ্রায় উদ্ভিদ প্রজাতির নাম অন্তর্ভুক্ত করে ‘রেড ডাটা বুক’ নামে একটি বই প্রকাশ করে। পার্বত্য চট্টগ্রামের ওষুধি গাছ নিয়ে প্রকাশ করা হয়েছে ‘সার্ভে অব ফ্লোরা’ নামে আরেকটি বই। এ ছাড়া হারবেরিয়াম থেকে এ পর্যন্ত ২ শতাধিক গ্রন্থ ও গবেষণাপত্র প্রকাশিত হয়েছে।
জমজ আপাত-নক্ষত্র
জমজ আপাত-নক্ষত্র হলো প্রথম সনাক্তকৃত কোনো মহাকর্ষীয় লেন্সড বস্তু যা জমজ কিউএসও, দ্বৈত আপাত-নক্ষত্র, এসবিএস ০৯৫৭-৫৬১, টিএক্সএস ০৯৫৭-৫৬১, কিউ০৯৫৭-৫৬১, কিউএসও ০৯৫৭-৫৬১ এ/বি হিসেবেও পরিচিত। এটি ১৯৭৯ সালে আবিষ্কৃত হয়। প্রকৃতপক্ষে, এটি মূলত একটি আপাত-নক্ষত্র যা পৃথিবী ও এর দৃষ্টি রেখায় অবস্থিত ওয়াইজিকেওডব্লিউ জি১ নামক গ্যালাক্সির মহাকর্ষীয় লেন্সিং এর কারণে দুইটি বিম্ব হিসেবে প্রতীয়মান হয়।
লেন্স
এক্ষেত্রে ওয়াইজিকেওডব্লিউ জি১ নামক একটি দৈত্যাকার উপবৃত্তাকার ছায়াপথ (কিছু ক্ষেত্রে জি১ বা কিউ০৯৫৭-৫৬১ জি১-ও বলা হয়) লেন্স হিসেবে কাজ করে। এর অবস্থান এমন একটি ছায়াপথ স্তবকে যা এই লেন্সিং-এ অবদান রাখে।
আপাত-নক্ষত্র
কিউএসও ০৯৫৭-৫৬১ এ ও কিউএসও ০৯৫৭-৫৬১ বি হলো একটি দ্বৈত-বিম্বিত আপাত-নক্ষত্রের দুইটি অংশ, অর্থাৎ পৃথিবী ও আপাত-নক্ষত্রটির মধ্যস্থ ভর আলোকে বাঁকিয়ে দিয়ে আপাত-নক্ষত্রটিকে দুইটি বিম্বের আকারে দৃশ্যমান করে। এই প্রক্রিয়াটি মহাকর্ষীয় লেন্সিং হিসেবে পরিচিত যা আইনস্টাইনিয় স্থান-কালের বক্রতার ফল।
জমজ আপাত-নক্ষত্রটির বিম্বদ্বয় একে অপরের থেকে ৬ ধনুসেকেন্ডে পৃথক। উভয় বিম্বেরই আপাত মান ১৭ যেখানে এ অংশের ১৬.৫ এবং বি অংশের ১৬.৭। এদের মাঝে ৪১৭ ± ৩ দিন সময়ের ব্যবধান রয়েছে।
রাওয়ালপিন্ডি জেলা
জনসংখ্যার উপাত্ত
পাকিস্তানের ১৯৯৮ সালের আদমশুমারীর হিসাব অনুযায়ী, এখানকার জনসংখ্যা ছিল প্রায় ৩,৩৬৩,৯১১ জন এর মত, যার মধ্যে থেকে শহুরে বসবাসকারী ছিল ৫৩.০৩%। এটি পাঞ্জাব প্রদেশের দ্বিতীয় বৃহত্তম শহর। ২০১০ সালে জনসংখ্যার৪.৫ মিলিয়ন হবে বলে ধারণা করা হয়েছিল। এরপর ২০১৭ সালের আদমশুমারী অনুযায়ী রাওয়ালপিন্ডি জেলার জনসংখ্যা দাড়ায় ৫,৪০৫,৬৩৩ জন।
পাকিস্তানের ১৯৯৮ সালের আদমশুমারীর হিসাব অনুযায়ী, রাওয়ালপিন্ডি জেলার জনসংখ্যার প্রথম ভাষা বা মাতৃভাষা অনুসারে নিম্নলিখিত পাওয়া যায়:
কৃষি
প্রধান খাদ্য হচ্ছে শস্য, গম, বার্লি, ভুট্টা, মাছ এবং ডাল।
বিজয় স্মরণী কলেজ
ভাটিয়ারী বিজয় স্মরণী বিশ্ববিদ্যালয় কলেজ উত্তর চট্টগ্রামের একটি শীর্ষস্থানীয় এবং ঐতিহ্যবাহী শিক্ষাপ্রতিষ্ঠান। এটি চট্টগ্রাম জেলার সীতাকুন্ড থানার ভাটিয়ারীতে অবস্থিত। এই কলেজ বাংলাদেশ জাতীয় বিশ্ববিদ্যালয় এর অধিভুক্ত।
প্রতিষ্ঠার পটভূমি
চট্টগ্রাম মহানগরীর বর্ধিত এলাকা ভাটিয়ারীতে ১৯৯৩ সালে বিদ্যানুরাগী কিছু মানুষের ঐকান্তিক প্রচেষ্টায় প্রায় তিন একর ভূমির উপর প্রতিষ্ঠিত হয় বিজয় স্মরণী কলেজ। বাংলাদেশ মিলিটারী একাডেমী (বিএমএ)-এর পশ্চিমে ঢাকা -চট্টগ্রাম মহাসড়ক ও রেল পথের মধ্যবর্তী স্থানে এ প্রতিষ্ঠানটির অবস্থান।
মাত্র তিরানব্বই জন শিক্ষার্থী নিয়ে যাত্রা শুরু করে আজকে প্রতিষ্ঠানটি হাজারো শিক্ষার্থীর পদভারে মুখরিত। এলাকার বিদ্যানুরাগীদের আশার প্রতিফলন ঘটিয়ে প্রতিষ্ঠানটি সীতাকুন্ডের দক্ষিণাঞ্চলের উচ্চ শিক্ষার অন্যতম বিদ্যাপীঠে পরিণত হয়েছে। উচ্চ মাধ্যমিক স্তর চালু হয় ১৯৯৩ সালে, স্নাতক(পাস) চালু হয় ১৯৯৯ সালে এবং সর্বশেষ স্নাতক (সম্মান) কোর্স চালু হয় ২০১০- ২০১১ শিক্ষাবর্ষ হতে।
বাংলাদেশের মুক্তিযুদ্ধের বিজয়কে স্মরণীয় বরণীয় করে রাখতে এ কলেজের নাম ‘‘বিজয় স্মরণী কলেজ’’। প্রতিষ্ঠাকালীন পরিচালনা পরিষদের প্রধান ছিলেন প্রফেসর আবদুর রহিম চৌধুরী।
পরবর্তীকালে এ কলেজে অধ্যক্ষ হিসেবে যোগ দেন (বর্তমান জাতীয় বিশ্ববিদ্যালয়ের ডেপুটি কন্ট্রোলার) মো: নুর হোসেন চৌধুরী, চট্টগ্রাম শিক্ষাবোর্ডের অবসরপ্রাপ্ত চেয়ারম্যান প্রফেসর রণজিত কুমার ধর এবং চট্টগ্রাম টিচার্স ট্রেনিং কলেজের অবসরপ্রাপ্ত অধ্যক্ষ প্রফেসর সবুক্তগীন মাহমুদ।
অবকাঠামো
কলেজটির ৩টি পাকা ভবন এবং ১টি আধাপাকা ভবন রয়েছে । দুটি ভবন সরকারের শিক্ষামন্ত্রণালয়ের ফ্যাসিলিটিজ ডিপার্টমেন্ট কর্তৃক নির্মিত এবং একটি ভবন নিজস্ব তহবিলে নির্মিত।
বিভাগ সমূহ
এখানে বিজ্ঞান, মানবিক ও ব্যবসায় শিক্ষা বিষয়ে ১০টি বিভাগ রয়েছে অধ্যয়ন করার জন্য।
অন্যান্য অবকাঠামোগত সুযোগ সুবিধাসমূহ
আধুনিক জ্ঞান বিজ্ঞান চর্চার জন্য রয়েছে সমকালীন গ্রন্থসমৃদ্ধ গ্রন্থাগার, কম্পিউটার ল্যাব ও বিজ্ঞান গবেষণাগার। শিক্ষার্থীর শারীরিক, মানসিক ও সাংস্কৃতিক বিকাশের জন্য রয়েছে ক্রীড়া সামগ্রী ও সাংস্কৃতিক আয়োজন।
মধুসূদন দে
মধুসূদন দে (মধুদা) (এপ্রিল, ১৯১৯ - ২৬শে মার্চ, ১৯৭১), বাংলাদেশের ঢাকায় অবস্থিত ঢাকা বিশ্ববিদ্যালয়ের মধুর ক্যান্টিনের প্রতিষ্ঠাতা। তৎকালীন পূর্ব পাকিস্তান, এবং পরবর্তীতে স্বাধীন বাংলাদেশে ছাত্র আন্দোলনের কেন্দ্রবিন্দু হিসাবে মধুর ক্যান্টিন সুপরিচিত। সেইসাথে মধুসূদন দে, মধুদা নামেই সমধিক পরিচিত ছিলেন।
জীবন
মধুর জন্ম ১৯১৯ সালের এপ্রিলে। মধুসূদনের বাবা আদিত্যচন্দ্র খাবারের ব্যবসা করতেন ঢাকা বিশ্ববিদ্যালয় এলাকায়। ১৯২১ সালে ঢাকা বিশ্ববিদ্যালয় প্রতিষ্ঠার পর থেকেই আদিত্যচন্দ্র এ কাজ করতেন। ১৯৩৪ সালে ১৫ বছর বয়সে বাবার ব্যবসার কাজে সহায়তা করা শুরু করেন মধুসূদন। ১৯৩৯ সালে আদিত্যচন্দ্র পক্ষাঘাতে মারা যান। মধুসূদনের ওপর গিয়ে পড়ে ব্যবসার ভার। প্রথম কিছুদিন বাবার আমলের ছনের ঘরেই ব্যবসা করেন। দ্বিতীয় বিশ্বযুদ্ধের পর বর্তমান ভবনে আসেন।
মধুসূদন দে ছিলেন সামাজিক ও রাজনৈতিক আন্দোলনে সোচ্চার। মুক্তিযুদ্ধের পূর্ববর্তী নানা আন্দোলনে তাঁর ছিল পদচারণা। এসব কর্মকাণ্ডের কারণে পাকিস্তানি হানাদার বাহিনীদের চক্ষুশূল হয়ে উঠতে সময় লাগেনি। তাই ২৫ মার্চ, ১৯৭১ সালের সেই বর্বর কালরাতে হানাদার বাহিনী তাঁকে জগন্নাথ হল থেকে তুলে নিয়ে যায় এবং সেই রাত্রেই হত্যা করে। মুক্তিযুদ্ধের পর তাঁরই ছেলে অরুণ কুমার দের ওপর ক্যান্টিনের দায়িত্ব অর্পিত হয়।
মধুর রেস্তোরা
ঊনিশ শতকের প্রথম দিকে বিক্রমপুরের শ্রীনগরের জমিদারদের সাথে নকরীচন্দ্রের ব্যবসায়িক সম্পর্ক গড়ে ওঠে। ব্যবসা প্রসারের লক্ষ্যে নকরীচন্দ্র তার দুই পুত্র আদিত্যচন্দ্র ও নিবারণ চন্দ্রকে নিয়ে ঢাকায় চলে আসেন। তারা জমিদার বাবুর জিন্দাবাজার লেনের বাসায় আশ্রয় নেন। ১৯২১ সালে ঢাকা বিশ্ববিদ্যালয় প্রতিষ্ঠা হলে নকরী চন্দ্র পুত্র আদিত্য চন্দ্রের ওপর ঢাকা বিশ্ববিদ্যালয় এলাকায় ব্যবসা প্রসারের দায়িত্ব দেন। নকরীচন্দ্রের মৃত্যুর পর আদিত্য চন্দ্র ঢাকা বিশ্ববিদ্যালয় এলাকায় স্থায়ীভাবে বসবাসের মাধ্যমে তার ব্যবসা শুরু করেন।
কুকি-চিন ন্যাশনাল ফ্রন্ট
কুকি-চিন ন্যাশনাল ফ্রন্ট (কেএনএফ), বম পার্টি নামেও পরিচিত, পার্বত্য চট্টগ্রামে অবস্থিত বাংলাদেশের একটি নিষিদ্ধ জাতিগত বিচ্ছিন্নতাবাদী রাজনৈতিক সংগঠন। ২০১৭ সালে নাথান বম দ্বারা প্রতিষ্ঠিত, কেএনএফ রাঙামাটি এবং বান্দরবান জেলার নয়টি উপজেলা নিয়ে বম জনগণের জন্য একটি পৃথক রাষ্ট্র প্রতিষ্ঠা করতে চায়। বাংলাদেশের আইন প্রয়োগকারী সংস্থার মতে, কুকি-চিন ন্যাশনাল ফ্রন্ট মিয়ানমারের কাচিন রাজ্য থেকে অস্ত্র পেয়েছে, এবং কারেন বিদ্রোহীর সাথেও এর সম্পর্ক রয়েছে। এর সশস্ত্র শাখার নাম কুকি-চিন ন্যাশনাল আর্মি (কেএনএ)।
ইতিহাস
কুকি-চিন ন্যাশনাল ফ্রন্ট ২০১৭ সালে বাংলাদেশে বম জনগণের সদস্যদের দ্বারা দুই হাজার কর্মী নিয়ে প্রতিষ্ঠিত হয়েছিল। বম সম্প্রদায় বেশিরভাগ খ্রিস্টান এবং পার্বত্য চট্টগ্রাম জনসংহতি সমিতির বিরুদ্ধে বৈষম্যের অভিযোগ তোলে। কুকি-চিন ন্যাশনাল ফ্রন্টের প্রতিষ্ঠাতা সভাপতি হলেন ঢাকা বিশ্ববিদ্যালয়ের চারুকলার স্নাতক নাথান বম। তিনি পূর্বে পার্বত্য চট্টগ্রাম জনসংহতি সমিতির ছাত্র সংগঠন পাহাড়ি ছাত্র পরিষদের সাথে জড়িত ছিলেন এবং ২০০৮ সালে কুকি-চিন জাতীয় উন্নয়ন সংস্থা প্রতিষ্ঠা করেন এবং কুকি-চিন জাতীয় স্বেচ্ছাসেবকদের নামকরণ করেন। কুকি-চিন জাতীয় স্বেচ্ছাসেবকরা কুকি-চিন জাতীয় ফ্রন্টে পরিণত হবে। কুকি-চিন ন্যাশনাল ফ্রন্টের চিফ অফ স্টাফ ভানচুন লিয়ান মাস্টার সরকারি প্রাথমিক বিদ্যালয়ের একজন সহকারী শিক্ষক।
২০২২ সালের জুন মাসে, কুকি-চিন জাতীয় ফ্রন্ট রাঙ্গামাটি জেলার বেলাইছড়ি উপজেলায় পার্বত্য চট্টগ্রাম জনসংহতি সমিতির একটি ক্যাম্পে হামলা চালিয়ে তিনজনকে হত্যা করে। অক্টোবরে কুকি-চিন ন্যাশনাল ফ্রন্টের বিরুদ্ধে বাংলাদেশ সেনাবাহিনী ও অন্যান্য নিরাপত্তা বাহিনীর অভিযানের প্রস্তুতি হিসেবে বান্দরবান জেলা থেকে পর্যটকদের ফেরত পাঠানো হয়। ২০২২ সালের নভেম্বরে, বাংলাদেশ সেনাবাহিনী কুকি-চিন ন্যাশনাল ফ্রন্টের বিরুদ্ধে একটি অভিযান শুরু করে যার ফলে ২৭০ জন কুকি লোক ভারতের মিজোরামে আশ্রয় নেয়।
২০২৩ সালের ফেব্রুয়ারিতে, র‌্যাপিড অ্যাকশন ব্যাটালিয়ন দিনব্যাপী বন্দুকযুদ্ধের পর জামাআতুল আনসার ফিল হিন্দাল শারকিয়ার ১৭ জন কর্মী এবং কুকি-চিন ন্যাশনাল ফ্রন্টের ০৩ সদস্যকে গ্রেপ্তার করে। তারা অন্যান্য অস্ত্র ও বোমা তৈরির সরঞ্জামের সাথে একে -২২ রাইফেলও উদ্ধার করেছে। জামাআতুল আনসার ফিল হিন্দাল শারকিয়া অস্ত্রের জন্য কুকি-চিন ন্যাশনাল ফ্রন্টকে ১.৭ মিলিয়ন দিয়েছে। ২০২৩ সালের জানুয়ারীর মধ্যে, কুকি-চিন ন্যাশনাল ফ্রন্টের ১৪ জন সদস্যকে আটক করা হয়েছিল।
কুকি-চিন ন্যাশনাল আর্মি
কুকি-চিন ন্যাশনাল আর্মি (কেএনএ) হলো কুকি-চিন ন্যাশনাল ফ্রান্টের সশস্ত্র শাখা। এটি পার্বত্য চট্টগ্রামে ইসলামী জামায়াতুল আনসার ফিল হিন্দাল শারক্বিয়াকে প্রশিক্ষণ প্রদান করেছে। আর্থিক কারণে প্রশিক্ষণ দেওয়া হয়েছে বলে ধারণা করা হয়।
২০২৩ সালের ১১ থেকে ১৭ জানুয়ারী পর্যন্ত বান্দরবান জেলা প্রশাসন জেলার নিরাপত্তা বাহিনীর কেএনএ বিরুদ্ধে অভিযানের কারণে জেলার পর্যটকদের নিষিদ্ধ করেছিল। নিরাপত্তা বাহিনীর সাথে বন্দুকযুদ্ধের পর ৩০ জানুয়ারী রুমা উপজেলায় কুকি চিন ন্যাশনাল আর্মির সদস্যদের গুলিবিদ্ধ লাশ পাওয়া যায়। র‌্যাপিড অ্যাকশন ব্যাটালিয়ন এবং কুকি-চিন ন্যাশনাল আর্মির মধ্যে আরেকটি বন্দুকযুদ্ধ হয়েছে। ১২ মার্চ আসাম রাইফেলস মিরোজামে কুকি-চিন জাতীয় সেনাবাহিনীর দুই সদস্যকে আটক করে। ২০২৩ সালের মার্চ মাসে কুকি-চিন ন্যাশনাল আর্মি বাংলাদেশ সেনাবাহিনীর একটি কনভয়কে আক্রমণ করেছিল যেটি পার্বত্য চট্টগ্রামে গর্ভবতী মায়েদের জন্য চিকিৎসা কনভয়কে এসকর্ট করছিল। অতর্কিত হামলায় বাংলাদেশ সেনাবাহিনীর একজন মাস্টার ওয়ারেন্ট অফিসার নাজিম উদ্দিন ও দুই সেনা আহত হন। কুকি-চিন ন্যাশনাল আর্মি থানচি সড়ক নির্মাণকারী ১২ জন শ্রমিককে অপহরণ করে এবং মুক্তিপণ পেয়ে তাদের কয়েকজনকে ছেড়ে দেয়। এটি বাংলাদেশ সেনাবাহিনীর একজন অবসরপ্রাপ্ত সার্জেন্টকেও অপহরণ করে, যিনি রাস্তা নির্মাণের ঠিকাদার হিসেবে কাজ করছিলেন। ২০২৩ সালের এপ্রিল মাসে, বান্দরবান জেলার রোয়াংছড়ি উপজেলায় ইউনাইটেড পিপলস ডেমোক্রেটিক ফ্রন্ট (ডেমোক্রেটিক), ইউনাইটেড পিপলস ডেমোক্রেটিক ফ্রন্টের একটি অংশ এবং কুকি-চিন জাতীয় সেনাবাহিনীর মধ্যে বন্দুকযুদ্ধে আটজন নিহত হয়।
২০২৩ সা১৭ মে বান্দরবানের রুমা উপজেলার অন্তর্গত সুংসুংপাড়ায় কুকি চিন ন্যাশনাল আর্মি বাংলাদেশ সেনাবাহিনীর টহল টিমের ওপর গুলি বর্ষণ করে। এতে সেনাবাহিনীর দুই জন সদস্য নিহত হয়। এছাড়া আরও দুই জন কর্মকর্তা আহত হয়।
আধুনিক দক্ষিণ আরবি ভাষাসমূহ
আধুনিক দক্ষিণ আরবি ভাষা (পূর্ব-দক্ষিণ সেমেটিক অথবা পূর্ব-দক্ষিণ আরবি) মূলত আরব উপদ্বীপের নিবাসী, ইয়েমেন এবং ওমান প্রভৃতি দেশের ক্ষুদ্র জনগোষ্ঠী এর মুখের ভাষা। এদের সাথে ইথিওপিয়ান সেমেটিক ভাষাও একই গোত্রে পড়ে, এবং এরা একত্রে দক্ষিণ সেমেটিক উপশাখা গঠিত হয় যা আফ্রো-এশীয় ভাষা পরিবারের সেমেটিক শাখার অন্তর্গত।
শ্রেনীবিন্যাস
আলেকজান্ডার মিলিতারেভ তার গ্লটোক্রনোলজি-ভিত্তিক শ্রেণীবিন্যাসে আধুনিক দক্ষিণ আরবীয় ভাষাকে উত্তর সেমিটিক শাখার পরিবর্তে (যেখানে সকল সেমিটিক ভাষা অন্তর্ভুক্ত), দক্ষিণ সেমিটিক শাখা হিসেবে উপস্থাপন করেন এ ভাষাকে বর্তমানে প্রাচীন দক্ষিণ আরবীয় ভাষা হতে পৃথক হিসেবে বিবেচনা করা হয়, যাকে একসময় একই ভাষা পরিবারের সদস্য মনে করা হত।
ব্যাকরণ রীতি
আধুনিক দক্ষিণ আরবীয় ভাষাতে সুপ্রাচীন সেমিটিক রীতির সাথে সাদৃশ্য রয়েছে, বিশেষ করে উচ্চারণ ভঙ্গিমায়। এ ভাষায় অবিশুদ্ধ সেমিটিক ভাষার, কার্যত ঊষ্ম ব্যঞ্জনধ্বনি সংরক্ষিত হয়; যেমন-"খেজুর" শব্দটির "খ" এর উচ্চারন
পুসিহ্যাট
ডান|থাম্ব| ওয়াশিংটন, ডিসি যাওয়ার একটি বিমানে সেলাই করা ও বোনা পুশিহ্যাট পরা হচ্ছে
পুসিহ্যাট একটি গোলাপী রঙের কারুকাজ করা টুপি, মার্কিন যুক্তরাষ্ট্রে ২০১৭ সালের মহিলা মার্চের সাথে জড়িত মহিলাদের দ্বারা প্রচুর সংখ্যায় তৈরি করা হয়। এটি লস এঞ্জেলেসের চিত্রনাট্যকার ও স্থপতি ক্রিস্তা সুহ ও জয়না জুইম্যানের উদ্যোগে দেশব্যাপী প্রচেষ্টার ফলে মিছিলে পরিধান জন্য গোলাপী টুপি তৈরি পুসিহাট প্রকল্পের ফল ছিল।
এই আহ্বানে সাড়া দিয়ে, সমগ্র মার্কিন যুক্তরাষ্ট্রের কারিগররা প্রকল্পের ওয়েব সাইটে প্রদত্ত নিদর্শনগুলি ব্যবহার করে এই টুপি তৈরি করতে শুরু করে, যার মধ্যে একটি হল বুনন পদ্ধতি ক্রোচেটিং এবং অপরটি হল কাপড় সেলাই করা। প্রকল্পের লক্ষ্য ছিল ওয়াশিংটন মার্চে এক মিলিয়ন টুপি হস্তান্তর করা। টুপিগুলি গোলাপী সুতা বা কাপড় ব্যবহার করে তৈরি করা হয় এবং মূলত ক্রিস্তা সুহ দ্বারা ট্রাম্পের উদ্বোধনের প্রতিবাদে একটি ইতিবাচক রূপ হিসাবে নকশা করা হয়েছিল। লস এঞ্জেলেস থেকে আসা সু ওয়াশিংটন ডিসির শীতল আবহাওয়ার জন্য একটি টুপি চেয়েছিলেন এবং উইমেনস মার্চে পরার জন্য নিজের জন্য একটি টুপি বানিয়েছিলেন, সম্ভাব্যতা উপলব্ধি করে: "আমরা সবাই এগুলো পরতে পারতাম, একত্রিত বিবৃতি দিতে পারতাম"। প্রকল্পের একজন প্রতিষ্ঠাতা জায়না জুইম্যান বলেন, "আমি মনে করি এটি অনেকে অনুরণন করছে, আমরা সত্যিই বলছি যে আপনি কে বা আপনি যেখানেই থাকুন না কেন, আপনি রাজনৈতিকভাবে সক্রিয় হতে পারেন।" সুহ ও জুইম্যান মূল নকশা নিয়ে আসার জন্য দ্য লিটল নিটারি নামে একটি স্থানীয় বুনন সরবরাহ দোকানের মালিক ক্যাট কোয়েলের সাথে কাজ করেছিলেন। প্রকল্পটি ২০১৬ সালের নভেম্বরে চালু হয়েছিল এবং সোশ্যাল মিডিয়ায় দ্রুত জনপ্রিয় হয়ে উঠেছিল টুপি তৈরির জন্য প্যাটার্নের ১০,০০০ টিরও বেশি ডাউনলোড করা হয়।
বর্ণবাদ ও রূপান্তরকামির অভিযোগ
সমালোচকরা বলেছিলেন যে চুলের গোলাপী রঙ হিজড়া মহিলাদের, বা বর্ণ মহিলাদের প্রতিনিধিত্ব করে না, যাদের "যৌনাঙ্গগুলি গোলাপী থেকে বাদামী হওয়ার সম্ভাবনা বেশি"। নির্মাতারা দাবি করেন যে গোলাপী রঙ আসলে নারীত্বের সাথে গোলাপী রঙের দৃঢ় সম্পর্ককের প্রতিনিধিত্ব করে, সেইসাথে "যত্নশীল, করুণা ও ভালবাসার" প্রতিনিধিত্ব করে, তবে তা শারীরবৃত্তির প্রতিনিধিত্ব নয়।
যদিও সুহ বলেন যে টুপিটি কখনোই এই ধারণাকে প্রতিফলিত করার উদ্দেশ্যে করা হয়নি যে "যৌনাঙ্গ দখলের উপর মহিলাদের সমস্যাগুলির পূর্বাভাস দেওয়া"।
চীন–সামোয়া সম্পর্ক
চীন–সামোয়া সম্পর্ক হল গণপ্রজাতন্ত্রী চীন (পিআরসি) এবং সামোয়া রাষ্ট্রদ্বয়ের মধ্যকার দ্বিপাক্ষিক সম্পর্ক। এ দুই দেশের মধ্যকার সম্পর্ক সর্বদাই উষ্ণ; চীন সামোয়াকে প্রায়শই অর্থনৈতিক সাহায্য দিয়ে থাকে।
সামোয়ায় কার্যরত বর্তমান সামোয়ার রাষ্ট্রদূত হলে মা চনগ্রেন। সামোয়া এখনও চীনে স্থায়ী কূটনৈতিক কর্মকর্তা নিয়োগ দেয়নি, তবে নিয়োগ দেওয়ার ইচ্ছার কথা প্রকাশ করেছে।
সম্পর্ক
প্রজাতন্ত্রী চীন তথা তাইওয়ান এবং গণপ্রজাতন্ত্রী চীনের জন্য ওশেনিয়া সর্বদাই একটি কূটনৈতিক প্রতিযোগিতার কেন্দ্র। ওশেনিয়ার আটটি রাষ্ট্র পিআরসিকে, আর ছয়টি রাষ্ট্র আরওসিকে স্বীকৃতি দিয়ে আসছে। আটলান্টিক তীরবর্তী রাষ্ট্রসমূহ তাদের বৈদেশিক নীতিতে পরিবর্তন আনা মাত্র এই নম্বরে কিছুটা তারতম্য আসে, এবং কূটনৈতিক স্বীকৃতি বেইজিং থেকে তাইপেইতে চলে আসে। ওয়ান চায়না পলিসি অনুযায়ী কোনো রাষ্ট্রই দুই চীনের সাথে কূটনৈতিক সম্পর্ক বজায় রাখতে পারবে না। আর এর ফলে আটলান্টিকের ছোট রাষ্ট্রসমূহও পিআরসি এবং আরওসি উভয় রাষ্ট্রের জন্য কূটনৈতিক প্রতিযোগিতার ময়দান। ২০০৩ সালে গণপ্রজাতন্ত্রী চীন প্যাসিফিক আইল্যান্ডস ফোরামের সাথে কূটনৈতিক বন্ধন সুদৃঢ় করার ঘোষণা দেয়। একই সাথে সংস্থাটিকে দেওয়া অর্থনৈতিক সহায়তামূলক কার্যক্রম জোরালো করার কথাও বলেন। একই সাথে পিআরসির প্রতিনিধি ঝউ হোয়েনঝং বলেন, "পিআইএফের উচিত তাইওয়ানের সাথে যেকোনো প্রকার চুক্তি থেকে বিরত থাকে, তা হতে পারে আনুষ্ঠানিক চুক্তি বা মৌখিক।" ২০০৬ সালে গণপ্রজাতন্ত্রী চীনের প্রধানমন্ত্রী ওয়েন জিয়াবো ঘোষণা করেন, যে পিয়ারসি আটলান্টিক দ্বীপরাষ্ট্রসমূহের সাথে তাদের অর্থনৈতিক সহযোগিতা বৃদ্ধি করবে। পিআরসি আরো অর্থনৈতিক সাহায্য দেবে, আটলান্টিকের উন্নয়নশীল রাষ্ট্রসমূহের জন্য শুল্প প্রত্যাহার করে নেবে, ঐ সকল রাষ্ট্রসমূহের বার্ষিক ঋণ দেবে, বিনামূল্যে ম্যালেরিয়া-বিরোধী ঔষধ দেবে এবং দ্বীপরাষ্ট্রসমূহের দুই হাজার সরকারি কর্মকর্তা এবং প্রযুক্তিবিদদের প্রশিক্ষণের ব্যবস্থা করবে। ২০০৬ সালে ওয়েনের মাধ্যমে প্রথমবারের মত কোনো চীনের প্রধানমন্ত্রী আটলান্টিক দ্বীপসমূহে সফরে যায়, যাকে তাইপেই টাইমস "চীন এবং তাইওয়ানের মধ্যে একটি দীর্ঘস্থায়ী কূটনৈতিক যুদ্ধ-ময়দান" হিসেবে অভিহিত করে। একইভাবে সাউথ প্যাসিফিক বিশ্ববিদ্যালয়ের প্যাসিফিক স্টাডিজ বিভাগের অধ্যাপক রন ক্রোকম্বে বলেন, "আটলান্টিকে চীনের সফরসংখ্যা অন্য যেকোনো দেশের তুলনায় বেশি"।
বর্তমান সম্পর্ক
১৯৭৬ সাল থেকে সামোয়া গণপ্রজাতন্ত্রী চীনকে স্বীকৃতি দিয়ে আসছে।
২০০৮ সালের মার্চ মাসে তিব্বতে বিরাজমান অস্থিরতাকে কেন্দ্র করে সামোয়ান ফোনোর (সামোয়ার আইনসভা) স্পিকার তলফুয়াইভ্যালেলেই ফ্যালেমো লেইয়াতাউয়া বলেন যে বৈদেশিক নেতৃবৃন্দর উচিত নয় চীনের "অভ্যন্তরীণ ব্যাপারে" হস্তক্ষেপ করা, এবং তাদের উচিত নয় দালাই লামার সাথে কথা বলা।